
П Р А В И Л А
ЗА НАБИРАНЕ И РАЗХОДВАНЕ НА СРЕДСТВАТА НА „СДРУЖЕНИЕ НА  АДМИНИСТРАЦИЯТА В ОРГАНИТЕ
НА СЪДЕБНАТА ВЛАСТ“ 

ГЛАВА ПЪРВА
ОБЩИ ПОЛОЖЕНИЯ

Чл. 1. Правилата за набиране и разходване средствата на организацията се приемат от управителния съвет на „СДРУЖЕНИЕТО НА АДМИНИСТРАЦИЯТА В ОРГАНИТЕ НА СЪДЕБНАТА ВЛАСТ“ (САОСВ), съгласно чл. 35, ал. 1, т. 1 от Устава на САОСВ.

Чл. 2. Средства се набират съгласно чл. 42, ал. 1 от Устава на САОСВ

Чл. 3. Средствата се разходват в съответствие със Закона за юридическите лица с нестопанска цел, Устава на САОСВ и настоящите правила.

ГЛАВА ВТОРА
НАБИРАНЕ НА СРЕДСТВА

Чл. 4. (1) Месечният членски внос е в размер на 3,00 (три) лева. Същият се събира от регионалните касиери срещу отрязък от Приходен касов ордер, който се завежда в касова книга.
(2) Разпределението на членския внос, е както следва:
(а) 50% от членския внос - по сметката на САОСВ – Централа, а именно:
ТИТУЛЯР: „СДРУЖЕНИЕТО НА АДМИНИСТРАЦИЯТА В ОРГАНИТЕ НА СЪДЕБНАТА ВЛАСТ“
ПЪРВА ИНВЕСТИЦИОННА БАНКА
IBAN: BG67FINV91501216976052
BIC:    FINVBGSF
(б) 50% от членския внос – в организационни секции на САОСВ.
(3) Превеждането на сумите за членски внос по сметката на САОСВ - Централа се извършва на всяко тримесечие (от 1-то до 5-то число на месеца следващ отчетния период).

Чл. 5. САОСВ и организационни секции организират събирането на членския внос всяко тримесечие за съответните месеци.

Чл. 6. Постъпления от материални и парични дарения се разпределят съгласно волята на дарителя.

ГЛАВА ТРЕТА
РАЗХОДВАНЕ НА СРЕДСТВА

Чл. 7. Разходването на средствата се осъществява съгласно годишен бюджет, приет при условията на Закона за юридическите лица с нестопанска цел и Устава на САОСВ. До приемането на бюджет за съответната година, разходват се разходват съобразно нуждите на САОСВ.

Чл. 8.  (1) Разходването на средствата от Централата се осъществява за:
а) дълготрайни материални активи;
б) краткотрайни материални активи;
в) вноски за членство в международни организации;
г) трудови възнаграждения и хонорари;
д) мобилни услуги - интернет, GSM;
е) подготовка и отпечатване на Сертификати за професионална квалификация;
ж) консултантски услуги;
з) мероприятия на национално ниво;
и) командировъчни;
й) награди; 
к) печатни и електронни издания на САОСВ;
л) офис консумативи;
м) външни услуги;
н) други разходи, свързани с предмета на основната дейност на САОСВ и приходът, от които се използва за постигане на определените в Устава цели.
(2) Разходването на средствата от организационните секции се осъществява за:
а) дълготрайни материални активи;
б) краткотрайни материални активи;
в) трудови възнаграждения и хонорари;
г) за мероприятия на регионално ниво;
д) командировъчни;
е) награди;
ж) други разходи, свързани с предмета на основната дейност на САОСВ и приходът, от които се използва за постигане на определените в Устава цели.

Чл. 9. Разходи, извън тези, изброени в чл. 8 (1) и (2) се извършват само след заверен протокол от националната или съответната организационна секция.

Чл. 10. Разходите по чл. 8 (1) и (2) се извършват законосъобразно и целесъобразно и в условия на икономичност, ефективност и ефикасност.

Чл. 11. Разходите за трудови възнаграждения и хонорари на членовете на ръководните органи на национално ниво, както и на техническия и помощен персонал, работещ в централните органи на САОСВ, се определя от управителния съвет на САОСВ и действащото българско законодателство.

Чл. 12. (1) Годишните разходи на САОСВ - Централа се отчитат пред управителния съвет на САОСВ най-късно до 31 март на годината следващата отчетната.
(2) Отчетът по ал. 1 се изготвя от председателя на управителния съвет на САОСВ.

Чл. 13. (1) Годишните разходи на организационните секции се отчитат пред счетоводителя на САОСВ в срок до 31 януари на годината, следваща отчетната, който изготвя обобщена информация, която представя на управителния съвет на САОСВ.
(2) Отчетът по ал. 1 се изготвя от председателите на организационните секции на САОСВ.

Чл. 14. (1) За законосъобразността и целесъобразността на събраните и разходваните финансови средства председателите на организационните секции изпращат доклад на председателя на УС на шестмесечие.
(2) Докладът по ал. 1 се представя от 20-то до 30-то число на месеца следващ шестмесечието.

ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Финансовите отчети и другите счетоводни документи се съставят в съответствие със Закона за счетоводството, на основата на документалната обоснованост на стопанските операции и факти, като се спазват изискванията за съставянето на документите, съгласно действащото законодателство.
§2. За неуредените в правилата за събиране и разходване на средствата на САОСВ въпроси се прилагат разпоредбите действащото законодателство, респективно субсидирано на ЗЮЛНЦ.

§3. Правилата за набиране и разходване средствата на САОСВ са приети на заседание на управителния съвет, проведено на 10.02.2017 и са изменени на заседание на управителния съвет, проведено на 15 юни 2023 г.

